Tervetuloa Jerusalem studioon!
Britannian ja Iranin kriisi päättyi -
Gibraltarin päästettyä vapaaksi -
Yhdysvaltojen käskystä pidätetyn iranilaistankkerin.
Se voisi lievittää Washingtonin ja Teheranin jännitteitä, -
mutta Gracen tapaus on vain yksi osa maiden välistä mutkikasta konfliktia, -
joihin kuuluu myös kumppaneita ja liittolaisia.
Tästä keskustelevat tohtori Eldad Pardo -
Impact SE:stä ja Heprealaisesta yliopistosta, -
analyytikkomme Amir Oren -
ja tohtori Eran Lerman -
Jerusalemin strategiainstituutista ja Shalemin akatemiasta.
Herra Oren, kertoisitteko tarkemmin viimeaikaisista tapahtumista?
Muistatte ehkä -
Isaiah Berlinin vertauksen -
ketusta ja siilistä.
Kettu tietää monia asioita, mutta siili tietää yhden, ja pitää siitä kiinni.
Iran on siili.
Sillä on vain yksi ongelma: Miten selvitä Trumpista?
Presidentti Trumpilla on puolestaan monta ongelmaa.
Iran on yksi niistä, ja se on hänen omaakin syytään, -
koska hän vetäytyi Obaman solmimasta ydinsopimuksesta.
Trumpilla on kuitenkin niin monta ulko- ja sisäpoliittista ongelmaa, -
ettei hän voi keskittyä yksin Iraniin.
Siitä on etua saarretulle ja talousvaikeuksista kärsivälle Iranille.
Iran keskittyy kriisiin Yhdysvaltojen kanssa.
Iran lupasi vapauttaa brittitankkerin -
vastineeksi oman tankkerinsa vapauttamisesta.
Iran pidätti sen nimenomaan vaihtaakseen sen Graceen.
Iran ei nyt näytä olevan häviöllä tässä taistelussa.
Se käy näännytystaistelua.
Yhdysvallat ei näytä saavan liittolaistensa täydellistä tukea.
Aikaa on vielä paljon, -
mutta tällä hetkellä Trump ei näytä saavan tahtoaan läpi.
On mielenkiintoista, -
että merkittävä Fars-uutistoimisto, joka on lähellä Vallankumouskaartia, -
tulkitsee Gracen uuden nimen, Adrian Daryan, "Hadrianiksi", -
viitaten Hadrianuksen muuriin -
Englannin ja Skotlannin rajalla.
Se oli Rooman valtakunnan -
kauimmaisin raja.
Vallankumouskaartin mukaan se symboloi Rooman voittoa.
Se on vertauskuva tulevasta Iranin imperiumista.
Se viittaa myös siihen, että Iran oli imperiumi jo silloin, -
kun britit olivat sivistymätön heimoyhteiskunta.
Iranilaisten keskellä on syvä kuilu.
He ovat muistelleet myös Mossadeqin tapausta 66 vuotta sitten.
He mainitsivat Britannian ja USA:n yrittäneen syrjäyttää -
demokraattisesti valitun pääministerin ja palauttaa šaahin.
Iranilla on pitkän tähtäimen suunnitelma Lähi-idän valloittamiseksi.
Se etenee vaihe vaiheelta, ja peräytyykin tarvittaessa joksikin aikaa.
Se pitää kuitenkin kiinni tavoitteestaan.
Ongelma on, että Iranin hallinto tuhoaa maataan sisältä käsin, -
varsinkin nyt, kun Iran on eristetty ja pakotteiden alainen.
Mutta mitä tapahtuu seuraavaksi?
Monet iranilaiset uskovat, että hallinto vaihtuu pian.
Aika näyttää, mutta nyt yritämme analysoida nykytilannetta.
Tohtori Lerman, mitä mieltä olette?
Ydinkysymys on edelleen Iranin talouden kohtalo.
Kaikki merkit viittaavat -
syvään ja pitkäkestoiseen kriisiin.
Vaikka jotkut kiinalaistoimijat -
pelailevat sen reunamilla, -
ja Iran löytää joillekin tuotteilleen hieman markkinoita, -
Iranin tukipilari on kaadettu.
Se ei yllättäen ole vaikuttanut maailman öljymarkkinoihin.
Tilanne heijastaa siis jo pitkän aikavälin todellisuutta, -
alkavaa halvan energian vuosikymmentä.
Energiaa saadaan helposti vesisärötyksellä, -
ja aurinkoenergian kustannukset ovat pienentyneet huomattavasti.
Iran elää siis vielä loisteliaassa menneisyydessään.
Sen varat katoavat sen silmien edessä.
Vallankumous menettää otteensa öljymarkkinoista.
Iran pelkää siis paljon enemmän kuin antaa olettaa.
Se on esiintynyt itsevarmana ja valmiina ottamaan riskejä.
Kuitenkin se, että Iran on luopunut strategisesta kärsivällisyydestä -
riskialttiiseen strategiseen provokaatioon, -
osoittaa sen olevan pulassa.
Jos se olisi oikeasti itsevarma -
ja tietäisi selviävänsä tästä historian onnettomuudesta nimeltä Trump, -
se ei nostaisi panoksia tällä tavalla, kuin Vallankumouskaarti nyt tekee.
Herra Oren, -
sekä tohtori Pardo että tohtori Lerman puhuivat -
Iranin kunnianhimoisista tavoitteista, -
mutta myös sen rajallisista taloudellisista mahdollisuuksista.
USA:n ulkoministeriön Iran-edustaja Brian Hook -
ja hänen välitön esimiehensä ulkoministeri Mike Pompeo -
kannattavat kovia taloudellisia keinoja.
Myös USA:n valtiovarainministeri Steven Mnuchin antaa heille -
taloudellisen ja juridisen tukensa -
lamauttavien pakotteiden aikaansaamiseksi -
erityisesti Vallankumouskaartia vastaan.
Iranin hallinto ei toimi ilman Vallankumouskaartia, -
jonka varassa on koko Iranin talous- ja puolustusjärjestelmä.
Se on totta.
Taloussota on tietysti -
maksimaalisen painostuskampanjan onnistunein keino.
Iranilaiset kokevat sen paineen raskaana.
He eivät kuitenkaan vielä ole selkä seinää vasten.
He eivät ole vielä hyökänneet.
Iranhan on uhannut naapureitaan Persianlahden toisella puolen.
He sanoivat Iranin, ja myös Hormuzin- salmella sijaitsevan Omanin, -
turvaavan meriliikenteen sillä alueella.
Se osoittaa, ettei Oman kuulu saudien johtamaan arabirintamaan.
Esimerkiksi Jemenissä -
saudit ja Arabiemiraatit eivät ole samalla aaltopituudella.
Heillä on erilaiset intressit.
Hiljattain Iranilla oli PR-kampanja, -
jossa se esitteli ainakin kolmentyyppisiä pommeja -
liitopommeja, siivekkeellisiä pommeja, taistelukärkiä ja ohjuksia.
Ne kaikki on tarkoitettu "pehmeisiin kohteisiin" -
esimerkiksi Iranin ja Kuwaitin rajalle tai Saudi-Arabian Dhahraniin.
Iran pitää siis amerikkalaisten avustamia arabiliittolaisia -
Yhdysvaltojen taistelun haavoittuvina kohteina.
Yhdysvallat on tietysti itse tuhansien kilometrien päässä Iranista.
Siksi Iran on yrittänyt kehittää mannertenvälisiä ballistisia ohjuksia -
uhatakseen niillä Yhdysvaltoja.
Yhdysvallat on tosin lähettänyt kohteitaan Persianlahdelle, -
esimerkiksi lentotukialuksia.
Vielä yksi asia.
Vallankumouskaartin merivoimien komentaja, -
joka on iranilaisjärjestelmässä kenraali eikä amiraali, -
varoitti viime viikolla israelilaisia tulemasta Persianlahdelle.
Iran siis pelkää, että Israelilla on siellä tukikohtia.
Iran pelkää israelilaisia enemmän kuin Persianlahden arabeja.
Tohtori Pardo, mikä on Iranin näkemys siitä?
Israelhan on ainut, joka on avoimesti, eikä vain salaa, -
iskenyt iranilaiskohteisiin Syyriassa -
ja nyt ehkä myös Irakissa.
Ne ovat kaksi eri asiaa.
Syyrian ja Irakin kohdalla iranilaiset ymmärtävät, -
että se on Israelille elintärkeää.
Hizbollahin kaltainen voima Syyriassa olisi Israelille tuhoisa.
Sen sodan Iran on häviämässä.
Mitä Persianlahteen tulee, -
Iran sanoi näin Israelin ilmoitettua auttavansa liittoumaa.
Todellisuudessa silloin kun Israel ilmoitti siitä, -
Persianlahden molemmin puolin käytiin kiinnostavia keskusteluja.
Varsinkin iranilaislehdissä nähtiin saudimyönteinen aalto.
Ja tietysti myös Arabiemiraatteja kohtaan. Tapaamisiakin oli.
Eräässä valtalehdessä näytettiin saudinaisia ratsastamassa hevosilla -
Ukazissa Mekkan lähellä.
Joillakin ei ollut edes hijabia.
He kertoivat myös, miten saudit toivottivat tervetulleiksi -
iranilaispyhiinvaeltajat lentokentillä.
Mekkassa käytiin myös neuvotteluja.
"Saudit haluavat muuttaa aggressiivista käytöstään, -
ja Iran kannattaa sitä."
Ehkä olen väärässä, mutta näen asian niin, -
että Iran tarvitsee suursopimuksen USA:n kanssa, -
varsinkin, koska Khamenei on vanha.
Hän ei halua tuhota hallintoaan šaahin tavoin.
Hän tahtoo jättää hallintonsa jälkipolville.
He pitävät kuitenkin kiinni ylpeydestään.
"Voitimme tankkerisodan, nöyryytimme heidät!"
Loppujen lopuksi sopimus on kuitenkin saatava.
Tohtori Lerman, -
Iran kuitenkin kieltäytyy edelleen keskustelemasta USA:n kanssa.
Iranin ulkoministeri Zarif sanoi kuitenkin Helsingissä tällä viikolla, -
että jos USA on valmis keskustelemaan, -
sen pitäisi palata ydinsopimukseen.
Sitä USA ei tietenkään tee, koska se ymmärtää sopimuksen puutteet.
On selvää, että Trump on iranilaisten painajainen.
He toivovat ehkä yhä, että hän häviäisi vuoden 2020 vaalit.
Trumpin vaatimukset, -
tai Pompeon 12 vaatimusta tai ennakkoehtoa neuvotteluille, -
ovat Iranin hallinnolle mahdottomat.
Niissä ei vaadita hallinnonvaihtoa, -
mutta niissä vaaditaan niin perinpohjaista muutosta, -
ettei se enää olisi sama hallinto.
Iran yrittää edelleen iskeä kiilaa liittouman keskelle.
Se yrittää erottaa arabit Yhdysvalloista, -
ja pelotella pois eurooppalaiset, jotka eivät kestä väkivallan uhkaa.
Iran seuraa myös Venäjän ja Kiinan ratkaisuja.
Iran ei pysty hallitsemaan kaikkia näitä tapahtumia, -
kuten Kiinan ja USA:n kriisiä -
sekä Putinin ja Trumpin välistä mutkikasta dynamiikkaa, -
eikä tietenkään Euroopan tilannetta.
En ymmärrä, miten Iran saisi aikaan sen, -
että Yhdysvallat eristettäisiin -
ja Iran voittaisi kansainvälisellä kentällä.
Diplomatiassa sellaista voi tapahtua siellä täällä, -
mutta yksikään täysjärkinen yritysjohtaja ei päätä -
käydä kauppaa mieluummin Iranin kuin Yhdysvaltojen kanssa.
Iranin eristyneisyys kasvaa kasvamistaan Euroopassakin.
Trump teki viisaasti välttäessään eskaloitumista -
ja pysyessään pääasiallisessa painostuskeinossaan, pakotteissa.
Herra Oren, keskustellaan seuraavaksi sotilaallisesta puolesta.
Trump ei anna Iranin vetää häntä mukaan omaan strategiaansa, -
vaan hän pelaa omaa peliään, kuten tohtori Lerman sanoi.
Viides laivasto on valmiudessa, -
ja USA:n johtama liittouma kehittyy -
Saksan vastahakoisuudesta huolimatta.
Monet maat ovat lähteneet mukaan "jakamaan taakkaa" -
ja taistelemaan Iranin vahingollista toimintaa vastaan.
Uskotteko saman linjan jatkuvan?
Ovatko iranilaiset turhautuneita, -
vai etsivätkö he vain uusia keinoja selviytyäkseen tästä?
Tässä Trumpin salainen strategia Irania vastaan: -
vaihe 1: aja Iran konkurssiin, -
vaihe 2: nyt kun sen markkina-arvo on romahtanut, -
osta se, niin kuin haluaisit ostaa Grönlannin.
Toisin kuin tanskalaiset, iranilaiset saattavat oikeasti haluta, -
että USA ostaa sen ja tekee Amerikasta jälleen suuren, -
Iranin ohella.
Mutta jos se epäonnistuu, sotatoimet astuvat kuvioihin.
Kun iranilaiset analysoivat Trumpin toimintaa, -
he näkevät hänen kosiskelevan Zarifia.
Hän lähetti senaattori Rand Paulin kutsumaan hänet Valkoiseen taloon.
Zarif olisi tullutkin, mutta Khamenei ei antanut siihen lupaa.
He olisivat neuvotelleet neuvotteluista, -
mutta alustavatkin neuvottelut ovat Trumpille PR:ää.
Jos Valkoisessa talossa kätellään, -
ja Trump halaa uutta ystäväänsä Muhammad Javad Zarifia, -
ei hän paljon muuta tarvitsekaan.
USA:lle Isisin vastainen taistelu on prioriteetti.
Useat raportit, muun muassa kiinalaiset, kertovat -
Isisin uudelleennoususta Syyriassa ja Irakissa.
Ne huolettavat varmasti USA:n armeijaa, CENTCOMia, Pentagonia -
ja Trumpia, joka julistautui jo voittajaksi kahdeksan kuukautta sitten.
Ironista kyllä, -
Iran on USA:n liittolainen -
sodassa Isisiä vastaan, -
kumpikin omien intressiensä tähden.
Trumpin ei kannata nyt panostaa liian paljon Iraniin.
Sitten on vielä Jemenin ongelma.
Iran auttaa hutheja -
ja pystyy iskemään Riadiin Jemenistä käsin.
Se on sivujuonne, mutta osoittaa, -
miten paljon päänvaivaa Iran voi tuottaa USA:lle.
Tohtori Pardo, mitä mieltä olette?
Iranin vallankumouksen tarkoitus on vallata koko maailma -
alkaen Lähi-idän kahdesta akselista, -
etelään Mekkaan ja Jemeniin, -
ja pohjoisessa käytävä Välimerelle.
Se on luonteeltaan epärationaalista.
Suurin osa iranilaisista ei ymmärrä sitä lainkaan.
Keskustelin viime kuussa kymmenien iranilaisten kanssa.
Nämä tavalliset ihmiset eivät tienneet siitä mitään.
He kokivat olevansa hallintonsa miehittämiä.
Hallinto ohjailee ja valvoo heitä.
He toivoivat Euroopan liittyvän mukaan pakotteisiin, -
että hallinto muuttuisi.
He uskovat, että hallinto on tuhoon tuomittu joka tapauksessa.
Kerron siitä esimerkin.
Taloudellisen vapauden indeksissä Iran on sijalla 155.
Sillä maalla olisi niin paljon potentiaalia!
Iranilla on öljyä, kaasua ja paljon muitakin luonnonvaroja, -
tuhansia yliopistoja ja teknologiaa.
Se on kuin Neuvostoliitto viimeisinä päivinään.
Silti väestö on köyhää ja maa on takapajuinen kaikissa suhteissa.
Se on saastunut ja sillä on kaikki mahdolliset ongelmat.
Iranilaiset ihmettelevät, miksi niin on.
Ja Iran auttaa hutheja! Se on naurettavaa!
Keitä huthit ja palestiinalaiset muka ovat?
Kuka on Assad?
Vuonna 2008 Tel Avivissa julkaistiin tutkimus, -
jonka mukaan Iranilla oli maailman paras osaaminen nanoteknologiassa -
vuonna 2000.
Iran voisi olla nanoteknologian ja -robotiikan johtava maa.
Mitä heillä on? Ohjus joka kantaa 352 kilometriä.
Mitä se iranilaisille merkitsee?
Iranilaiset ovat turhautuneita, -
mutta voiko Iranin hallinto selvitä, tohtori Lerman?
Valittavatko he vain tekemättä mitään?
Se, että Obaman hallinto jätti vihreän vallankumouksen -
oman onnensa nojaan vuonna 2009, -
ja kuilun syveneminen poliittisen eliitin ja älymystön -
sekä Teheranin esikaupunkien tuilla elävien massojen välillä, -
on estänyt suuren räjähdyksen.
Joulukuussa 2017 tyytymättömyys oli suhteellisen korkealla.
Iranin hallinto käyttää USA:n painostusta -
oikeuttamaan omat sortotoimensa ja saadakseen väestön tuen.
Historia osoittaa, että tällaiset räjähdykset ovat epälineaarisia.
Se ei ole kuin hiljalleen uppoava laiva.
Se tulee yhtäkkiä, kun hallinnon tukijärjestelmät köyhille romahtavat.
Ne rahoitetaan öljytuloilla.
Jos maan budjetti puolittuu, -
ja satoja miljoonia virtaa edelleen ulkomaille, -
Syyriaan ja Jemeniin, -
maa voi räjähtää yllättäen.
USA:n hallinto ei ole sitoutunut Iranin vallanvaihdon tavoitteeseen.
Se välttelee sitä termiä.
Se kuulostaa pahalta ja tuo mieleen Irakin sodan.
Se on vastoin Trumpin omiakin isolationistisia periaatteita.
USA:n hallinto luo kuitenkin olosuhteita, -
joissa Iranin hallinnon tulevaisuus on uhattuna, ellei se tule järkiinsä.
Edessä on epälineaarista kehitystä ja suuria riskejä, -
joilla voi olla seurauksia Israelille.
Iranin hallinto on hauras, ja tulokset näkyvät ensi vuonna.
Uskon yhä, -
että Iran tekee vielä sopimuksen USA:n kanssa lähivuosina.
Iranin hallinnolla ei ole muita vaihtoehtoja.
Obaman hallintoa haukuttiin "taustalta johtamisesta", -
joka sai alkunsa Libyassa kahdeksan vuotta sitten.
Trump johtaa Washingtonista ja New Yorkista, ei vain taustalta.
Hän haluaa USA:n voittavan kaukosäätimellä.
Hän välttelee suuria investointeja.
Hän haluaisi vain julistautua voittajaksi ja mennä kotiin.
USA:n imago on ratkaisevan tärkeä.
Obaman jättämää tyhjiötä ei enää ole.
Niin, mutta edessä voi olla Irexit, Iranin eroaminen, -
ennen kuin amerikkalaiset marssivat Teheranissa.
Aika näyttää. Kiitos, tohtori Pardo, herra Oren ja tohtori Lerman!
Kiitos katsojillekin, näkemiin tiistaihin!
Suomennos: Hannele Lehtoranta